A votat pentru Trump și acum e concediată. Cum se resimt măsurile DOGE în bastioanele republicane
Jennifer Piggott a agățat cu mândrie steagul roș-albastru al campaniei lui Donald Trump în fața casei sale în timpul cursei electorale din noiembrie. Dar acum, după ce a fost concediată brusc din postul său de funcționar public, sprijinul acordat președintelui s-a încheiat. Piggott se numără printre cele peste 125 de persoane concediate în februarie de la Biroul de servicii fiscale (BSF) al Departamentului Trezoreriei din Parkersburg, Virginia de Vest. Măsura tulbură o comunitate care a votat în majoritate pentru președintele republican, relatează Reuters, citată de News.ro.